Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelin puolustusministeri varoitti Israelin vihollisia.
Terroriteot Israelin siviilejä ja sotilaita vastaan ovat yltyneet.
USA: Turkin lennokin pudottaminen oli "valitettava välikohtaus", -
mutta lennokki ammuttiin alas "itsepuolustukseksi".
Venäjä ja Syyria ovat kiihdyttäneet yhteisiä ilmaiskuja jihadistikohteisiin-
Luoteis-Syyrian Idlibissä ja Aleppossa sen jälkeen, -
kun yli 100 syyrialaista sotilasta kuoli
ja yli 125 loukkaantui lennokki-iskussa.
Tilanne jatkuu kireänä Länsirannan Juudeassa ja Samariassa.
IDF, turvallisuuspalvelu ISA ja rajapoliisi -
suorittivat terrorisminvastaisia toimia useissa eri kohteissa.
Betlehemissä pidätettiin kaksi terrorismista epäiltyä henkilöä.
Palestiinalainen terroristi tulitti israelilaista siviiliajoneuvoa -
palestiinalaiskaupunki Huwaran halki kulkevalla päätiellä torstai-iltana.
Israelilainen kuljettaja onnistui luotisateesta huolimatta -
pakenemaan vaimonsa ja vauvansa kanssa paikalta ehjin nahoin.
Terroristikin pakeni paikalta.
Israelin puolustusvoimat ja muut turvallisuusjoukot löysivät -
paenneen terroristin ja neutraloivat tämän lyhyen tulitaistelun jälkeen.
Saimme raportin, että Huwarassa oli ammuttu israelilaista ajoneuvoa.
Käynnistimme heti terroristin etsinnät oman tiedusteluyksikköni, -
54. pataljoonan sekä Samarian divisioonan joukkojen kanssa.
Kolmen tunnin kuluttua saimme -
täsmällistä tiedustelutietoa terroristin piilopaikasta.
Rynnäköidessämme rakennukseen terroristi tulitti meitä.
Vastasimme tuleen ja neutraloimme terroristin.
Israelin joukoissa ei onneksi tullut henkilövahinkoja.
Torstaina tapahtui välikohtaus, -
jossa viisi rajapoliisin Yamas-erikoisyksikön jäsentä -
sai eriasteisia vammoja.
Joukon komentaja -
kertasi lyhyesti valitettavien tapahtumien kulkua.
Ratsasimme epäillyn olinpaikan Tulkaremissa.
Seuranneessa tulitaistelussa joukkojamme kohti heitettiin räjähteitä.
Poistuessamme kohteesta -
yksi sotilaistamme heitti kranaatin sen rakennuksen pihamaalle, -
josta meitä oli tulitettu. Kranaatti heitettiin takaisin joukkojamme päin.
Sen seurauksena useita sotilaita haavoittui.
Me, Juudean ja Samarian rajapoliisin Yamas-yksikkö, jatkamme -
toimiamme terrorismia vastaan ja nappaamme jokaisen terroristin.
Kolmen haavoittuneen rajapoliisin tila on edelleen vakava.
Israelin puolustusministeri Joav Gallant vieraili haavoittuneiden luona.
Hän kertoi arvostavansa suuresti Israelin turvallisuusjoukkoja, -
jotka uurastavat israelilaisten turvallisuuden puolesta yötä päivää.
Kävin juuri katsomassa sotilaitamme ja rajapoliiseja, -
jotka haavoittuivat Tulkaremin ja Nablusin operaatioissa.
Haluan ensinnäkin kiittää joukkojamme -
ammattimaisesta, päättäväisestä ja rohkeasta toiminnasta.
Mikään paikka Juudeassa ja Samariassa -
ei ole heidän ulottumattomissaan.
He ansaitsevat koko Israelin puolesta kiitokset urheasta toiminnastaan -
kansalaistemme suojelemiseksi.
Puolustusministeri Gallant lähetti viestin Israelin vihollisille.
Haluan lähettää tiukan ja selväsanaisen viestin vihollisillemme:
saavutamme joka kolkan ja iskemme jokaista, -
joka yrittää vahingoittaa kansalaisiamme tai joukkojamme.
Jos pieni joukko ei riitä, palaamme suuremman kera.
Yksi esimerkki suorituskyvyistämme on -
Jeninissä 2 kuukautta sitten suorittamamme operaatio.
Olemme tarvittaessa valmiit vastaaviin toimiin muissakin paikoissa-
israelilaisten suojelemiseksi.
Muihin aiheisiin. Yhdysvallat ampui torstaina Syyrian Hasakahissa alas -
kurdijoukkoja vastaan suunnatun Turkin lennokin.
Yhdysvallat kutsui tapausta "valitettavaksi välikohtaukseksi".
USA:n puolustusministeri Lloyd Austin keskusteli tänään puhelimitse -
Turkin puolustusministeri Yasar Gulerin kanssa -
Turkin toiminnasta Yhdysvaltain joukkojen läheisyydessä Syyriassa.
Ministeri Austin vahvisti, että Yhdysvaltojen läsnäolo Syyriassa -
liittyy yksinomaan Isisin-vastaiseen operaatioon.
Hän tunnusti, että Turkin turvallisuushuolet ovat oikeutettuja.
Hän korosti USA:n ja Turkin tiiviin yhteistyön merkitystä, jotta pystytään -
estämään USA:n ja liittouman joukkoihin kohdistuvia uhkia.
Kenraali Ryder korosti, että Yhdys- valtain komentajat olivat arvioineet -
Turkin lennokin olevan mahdollinen uhka ja toimineet itsepuolustukseksi.
Turkki on yksi vahvimpia ja arvostetuimpia Nato-liittolaisiamme.
Kumppanuutemme on ja pysyy.
Kyseinen välikohtaus on erittäin valitettava.
Tänään noin kello 7.30 joukkomme Syyriassa havaitsivat lennokin, -
joka teki ilmaiskuja Syyrian Hasakahin läheisyydessä. Osa iskuista tapahtui -
Yhdysvaltain julistamalla rajoitetulla operaatioalueella Hasakahin lähellä -
n. kilometrin päässä USA:n joukoista. Joukot siirtyivät bunkkereihin.
Suunnilleen kello 11.30 Turkin lennokki saapui rajoitetulle alueelle -
ja suuntasi kohti Yhdysvaltain joukkoja.
Yhdysvaltalaiskomentajat arvioivat lennokin olevan mahdollinen uhka.
Lennokki oli alle puolen kilometrin päässä USA:n joukoista -
kun F-16-hävittäjät ampuivat sen alas itsepuolustukseksi noin kello 11.40.
Yhdysvaltalaissotilaita ei loukkaantunut tapauksessa.
Tiedossamme ei ole, -
että Turkin nimenomaisena kohteena olisivat olleet USA:n joukot.
Turkin ilmavoimat ja tiedustelupalvelu tekivät kymmeniä ilmaiskuja -
kurdikohteisiin Pohjois-Syyriassa ja Luoteis-Irakissa.
Turkin puolustusministeriön mukaan -
myös Turkin itäosissa neutraloitiin kaksi kurdimilitanttia.
Turkki kertoi neutraloineensa kaikkiaan 26 militanttia -
ja tuhonneensa yli 30 sotilaskohdetta ilmaiskuissa Pohjois-Syyriassa.
Syyria ja Venäjä ovat puolestaan kiihdyttäneet tykistö- ja ilmaiskujaan -
Luoteis-Syyrian Idlibissä ja Aleppossa sijaitseviin islamistikohteisiin.
Iskujen odotetaan kiihtyvän edelleen.
Syyria ja Venäjä käynnistivät iskut sen jälkeen, -
kun jihadistit olivat tehneet tuhoisan lennokkihyökkäyksen -
syyrialaisupseereiden valmistujaisseremoniaan.
Iskussa kuoli yli 100 sotilasta -
ja noin 125 loukkaantui.
Sanon yhä uudestaan: Lohduttakoon ja siunatkoon Allah teitä kaikkia.
Levätköön marttyyrien sielut rauhassa.
Venäjän ja Syyrian yhteiset sotaharjoitukset -
ovat lisääntyneet selvästi viime viikkoina, -
samoin iskut jihadistien tukikohtiin Pohjois-Syyriassa.
Kauan eläköön Venäjä! Kauan eläköön Venäjä!
Syyrian hallinto syyttää aika ajoin Israelia ilmaiskuista, -
joita Israel suorittaa osana sotien välistä operointia ("mabam").
Toimilla pyritään estämään Iranin sotilaallisen aseman vahvistuminen -
sekä aseiden salakuljetukset Syyriaan.
Venäjä, Syyria, Iran ja Turkki -
puolestaan tekevät päivittäin kymmeniä iskuja eri kohteisiin, -
kun kamppailu alueiden hallinnasta Syyriassa kiihtyy.
Kiitos seurasta!
Haluan korostaa, että TV7 Israel toimii lahjoitusten varassa.
Jos tuotantomme on siunannut sinua ja tahdot tukea lähetysten jatkumista, -
harkitsethan lahjoittamista.
Voit lahjoittaa osoitteessa www.tv7israelnews.com.
Kannustan rukoilemaan rauhaa Jerusalemille ja pelastusta Israelille.
Rukoillaan vainottujen veljien ja siskojen puolesta.
Olen Jonathan Hessen. Siunattua illanjatkoa, chag sameach -
ja shabat shalom! Maanantaihin, jos Luoja suo.
Shalom! Olen Danny Ayalon, entinen Israelin Yhdysvaltain-suurlähettiläs, -
entinen varaulkoministeri ja knesset-jäsen.
Minulla on suuri etuoikeus -
saada isännöidä TV7 Middle East Review -ohjelmaa -
ja osallistua panelistina moniin muihin TV7:n ohjelmiin, -
joita pidän hyvin antoisina ja valaisevina.
Jos haluat syventää ymmärrystäsi maailman ja Lähi-idän tapahtumista, -
kannattaa katsoa TV7-kanavaa.